***Κατσουντό Σασίν*** (活動写真?, *Κινούμενη Εικόνα*), ή το απόσπασμα Ματσουμότο, είναι μια Ιαπωνική ταινία κινουμένων σχεδίων που πιθανολογείται ότι είναι το παλαιότερο έργο κινουμένων σχεδίων στην Ιαπωνία. Ο δημιουργός του είναι άγνωστος, ενώ στοιχεία δείχνουν ότι δημιουργήθηκε κάποια στιγμή μεταξύ 1907 και 1911, πιθανώς προγενέστερα από τις πρώτες προβολές Δυτικών κινουμένων σχεδίων στην Ιαπωνία. Ανακαλύφθηκε σε έναν οικιακό προβολέα στο Κιότο το 2005.

Η τριών δευτερολέπτων ταινία απεικονίζει ένα αγόρι που γράφει 活動写真, αφαιρεί το καπέλο του, και χαιρετά. Τα καρέ έγιναν με στένσιλ σε κόκκινο και μαύρο, χρησιμοποιώντας μια συσκευή για την κατασκευή διαφανειών για μαγικό φανάρι, και το κινηματογραφικό φιλμ ήταν ενωμένο σε βρόχο για συνεχή αναπαραγωγή.

Περιγραφή
---------

Η ταινία αποτελείται από μια σειρά από εικόνες κινουμένων σχεδίων σε πενήντα καρέ μιας σελιλόιντ ταινίας και διάρκειας τριών δευτερολέπτων στα δεκαέξι καρέ ανά δευτερόλεπτο.  [1] Απεικονίζει ένα νεαρό αγόρι με κοστούμι ναύτη που γράφει τους κάντζι χαρακτήρες "活動 写真" (*κατσουντό σασίν* , ή «κινούμενη εικόνα»), στη συνέχεια, στρέφεται προς τον θεατή, αφαιρεί το καπέλο του, και προσφέρει ένα χαιρετισμό.

Σε αντίθεση με τα παραδοσιακά κινούμενα σχέδια, τα καρέ δεν παρήχθησαν από την φωτογράφηση των εικόνων, αλλά μάλλον εντυπώθηκαν απευθείας στο φιλμ χρησιμοποιώντας ένα στένσιλ. Αυτό έγινε με ένα *kappa-ban*, μια συσκευή σχεδιασμένη για δημιουργία πλαισίων για μαγικό φανό. Οι εικόνες ήταν κόκκινες και μαύρες σε μια λωρίδα φιλμ 35 mm, της οποίας οι άκρες είχαν ενωθεί σε βρόχο για συνεχή αναπαραγωγή.

Ιστορικό πλαίσιο
----------------

Film frame of a cartoon samurai holding a swordΙαπωνικά κινούμενα σχέδια όπως το *Hanawa Hekonai Meito No Maki*, του Γιουνίτσι Κούτσι, άρχισαν να εμφανίζονται στις αίθουσες το 1917
Η τεχνολογία προβολής ταινιών έφτασε για πρώτη φορά στην Ιαπωνία από τη Δύση το 1896-97. Η πρώτη ξένη ταινία animation που είναι γνωστό ότι είχε προβληθεί στην Ιαπωνία είναι του Γάλλου Εμίλ Κολ, *Les Exploits de Feu-Follet* του 1911, η οποία έκανε πρεμιέρα στο Τόκιο στις 15 Απρίλιου 1912. Έργα των Ότεν Σιμοκάουα, Σεϊτάρο Κιτιγιάμα, και Γιουνίτσι Κούτσι το 1917 ήταν οι πρώτες ιαπωνικές ταινίες κινουμένων σχεδίων που έφτασαν στις κινηματογραφικές αίθουσες. Σήμερα χαμένες, λίγες έχουν ανακαλυφθεί σε εκδόσεις "παιδικής ταινίας" για προβολή στο σπίτι σε χειροκίνητους προβολής, με παλαιότερη σωζόμενη την *Hanawa Hekonai meitō no maki* του 1917, γνωστή ως *Νακαμούρα-γκατάνα* στην οικιακή έκδοση.

Πρώιμες τυπωμένες ταινίες κινουμένων σχεδίων για οπτικά παιχνίδια, όπως το ζωοτρόπιο προηγήθηκαν της προβαλλόμενης ταινίας κινουμένων σχεδίων. Ο Γερμανός κατασκευαστής παιχνιδιών Γκεμπρύντερ Μπινγκ παρουσίασε μια κινηματογραφική μηχανή σε ένα φεστιβάλ παιχνιδιών στη Νυρεμβέργη το 1898. Σύντομα άλλοι κατασκευαστές παιχνιδιών πωλούσαν παρόμοιες συσκευές.. Ταινίες ζωντανής δράσης για αυτές τις συσκευές ήταν ακριβές για να δημιουργηθούν. Ενδεχομένως, ήδη από το 1898 ταινίες κινουμένων σχεδίων για αυτές τις συσκευές ήταν προς πώληση, και μπορούσαν να στερεωθούν σε βρόχους για συνεχή προβολή. Εισαγωγές αυτών των γερμανικών συσκευών εμφανίστηκαν στην Ιαπωνία τουλάχιστον ήδη από το 1904, καθώς και ταινίες για αυτές - πιθανά συμπεριλαμβανομένων των βρόχων κινουμένων σχεδίων.

Ιστορία
-------

*Katsudō Shashin*
Τον Δεκέμβριο του 2004, ένας έμπορος μεταχειρισμένων στο Κιότο επικοινώνησε με τον Νατσούκι Ματσουμότο, έναν ειδικό στην εικονογραφία στο Πανεπιστήμιο Τεχνών της Οσάκα. Ο έμπορος είχε αποκτήσει μια σειρά από ταινίες και προβολείς από μια παλιά οικογένεια του Κιότο, και ο Ματσουμότο έφτασε τον επόμενο Ιανουάριο για να τις παραλάβει. Η συλλογή περιελάμβανε τρεις προβολείς, έντεκα ταινίες 35 mm, και δεκατρία γυάλινες διαφάνειες για μαγικό φανάρι.

Ο Ματσουμότο βρήκε το φιλμ του *Κατσουντό Σασίν*, σε κακή κατάσταση. Με βάση τα αποδεικτικά στοιχεία, όπως οι ημερομηνίες παραγωγής των προβολέων στη συλλογή, ο Ματσουμότο και ο ιστορικός στα κινούμενα σχέδια Νομπουγιούκι Τσουγκάτα, καθόρισαν ότι ταινία το πιθανότερο δημιουργήθηκε μεταξύ 1907 και 1911. Εκείνη την εποχή, οι κινηματογράφοι ήταν σπάνια στην Ιαπωνία. Τα στοιχεία δείχνουν ότι ήταν μαζικής παραγωγής για πώληση σε πλούσιους ιδιοκτήτες οικιακών προβολέων. Για τον Ματσουμότο, η σχετικά κακής ποιότητας και χαμηλής τεχνολογίας, τεχνική εκτύπωσης υποδεικνύει ότι ήταν πιθανό από μια μικρή εταιρία παραγωγής ταινιών. Ο δημιουργός της ταινίας παραμένει άγνωστος.

Η ανακάλυψη καλύφθηκε ευρέως από τα ιαπωνικά μέσα μαζικής ενημέρωσης. Δεδομένης της θεωρούμενης ημερομηνίας δημιουργίας, η ταινία θα ήταν σύγχρονη με, ή ακόμη και να είχε προηγηθεί, τα πρώιμα κινούμενα έργα του Κολ και των Αμερικανών Τζ. Στούαρτ Μπλάκτον και Ουίνσον ΜακΚέι. Διατηρώντας παράλληλα τη σημασία της ανακάλυψης κινουμένων σχεδίων της περιόδου Μείτζι, η εφημερίδα *Asahi Shimbun* εξέφρασε επιφυλάξεις σχετικά με την τοποθέτηση της ταινίας στην γενεαλογία των ιαπωνικών κινουμένων σχεδίων, χαρακτηρίζοντάς «αμφιλεγόμενο ότι [το Katsudō Shashin] θα έπρεπε καν να ονομάζεται animation με το σύγχρονο νόημα».

Σημειώσεις
----------

1. ↑  Το φιλμ από τότε έχει συρρικνωθεί στα 33,5 mm
2. ↑  松本 夏樹, γεν. 1952
3. ↑  津堅 信之, b. 1968

Παραπομπές
----------

1. 1 2  Anime News Network staff 2005.
2. 1 2 3 4 5  Matsumoto 2011, σελ. 98.
3. ↑  Litten 2014, σελ. 13.
4. ↑  Matsumoto 2011, σελ. 116.
5. 1 2  Asahi Shimbun staff 2005.
6. ↑  Matsumoto 2011, σελ. 112.
7. ↑  Litten 2013, σελ. 27.
8. ↑  Matsumoto 2011, σελίδες 96–97.
9. ↑  Litten 2014, σελ. 9.
10. ↑  Litten 2014, σελ. 10.
11. ↑  Litten 2014, σελ. 14.
12. 1 2  Litten 2014, σελ. 15.
13. 1 2 3  Clements & McCarthy 2006, σελ. 169.
14. 1 2 3  López 2012, σελ. 584.
15. ↑  Matsumoto 2011, σελίδες 116–117.

### Βιβλιογραφία

* Anime News Network staff (7 Αυγούστου 2005). «Oldest Anime Found». *Anime News Network*. Ανακτήθηκε στις 12 Φεβρουαρίου 2014.
* Asahi Shimbun staff (1 Αυγούστου 2005). «日本最古？明治時代のアニメフィルム、京都で発見» [Oldest in Japan? Meiji-period Animated Film Discovered in Kyoto]. *China People's Daily Online (Japanese Edition)*. Αρχειοθετήθηκε από το πρωτότυπο στις 7 Ιανουαρίου 2019. Ανακτήθηκε στις 11 Ιουνίου 2014.
* Clements, Jonathan· McCarthy, Helen (2006). *The Anime Encyclopedia: A Guide to Japanese Animation Since 1917*. Stone Bridge Press. ISBN 978-1-84576-500-2.
* Litten, Frederick S. (2013). «[On the Earliest (Foreign) Animation Shown in Japanese Cinemas]» (στα Japanese). *The Japanese Journal of Animation Studies* **15** (1A): 27–32.
* Litten, Frederick S. (2014-06-17) (PDF). *Japanese color animation from ca. 1907 to 1945*.. Ανακτήθηκε στις 2014-06-18.
* López, Antonio (2012). «A New Perspective on the First Japanese Animation». IPCA, pp. 579–586. ISBN 978-989-97567-6-2.
* Matsumoto, Natsuki (2011). «映画渡来前後の家庭用映像機器». Στο: Iwamoto, Kenji. *日本映画の誕生* [*Birth of Japanese Film*]. Shinwa-sha. σελίδες 95–128. ISBN 978-4-86405-029-6.  Unknown parameter `|trans_chapter=` ignored (βοήθεια)

Εξωτερικοί σύνδεσμοι
--------------------

* *Κατσουντό Σασίν*   στην IMDb